Den Vest-Sjællandske Avis, 1834-06-03
J Kiøbenhavn og sammes Forstæder udkræves hos Vælgerne Eiendomsret over Huse eller Gaarde, der ere ansatte i det mindste til en Assurance-Værdie af 4000 Rbd. Sølv. For at kunne vælges til Deputeret i Kiøbenhavn fordres en slig Eiendom til en Assurance-Værdie af 8000 Rbd. Sølv. Forsaavidt en Gaard, eller Huus eier tillige eier Jorder paa Kiøbenhavns Grund, bliver den Værdie, hvorefter sammes Bankhæftelse er bestemt, at tilføie Assurance-Værdien af hans Huus eller Gaard, for at udbringe det omtalte Beløb af 4000 eller 8000 Rbd. Sølv. J de øvrige Kiøbstæder og paa deres Grund udfordres Eiendomsret over Gaarde og Huse, beliggende i et af Valgdistricterne, hos Vælgerne til en Assurance-Værdie af i det mindste 1000 Rbd. Sølv, og hos de Valgbare til en dobbelt saa stor Assurance-Værdie. De Jorder, som tilhøre en Gaard, eller Huuseier paa samme Kiøbstads Grund, blive ogsaa at lægge til Assurance-Værdien. - Som Undtagelse fra denne Eiendomsværdie, der saaledes i Kiøbstæderne udkræves saavel til Valgret som til Valgbarhed, er imidlertid, i Betragtning af de særdeles Forhold i de bornholmske Kiøbstæder, bestemt, at Værdien sammesteds i begge Heenseender nedsættes til det Halve. - J det Valg af Deputerede, som er bevilget Sædegaardseierne, deeltage ikke blot de, som eie Sædegaarde, der endnu have complet Bøndergods, men ogsaa Eierne af saadanne Sædegaarde, hvorfra det til deres Complette ring hørende Bøndergods er blevet athændet, naar dette er skeet enten med Reservation af Herligheden og ellers under de i Forordningen af 13de Mai 1769 § 2 foreskrevne Betingelser, eller og complette Sædegaardes Rettigheder ved sær Bevilling ere blevne forbeholdte, dog i dette sidste Tilfælde kun, naar ikke selve Hovedgaarden er bleven udparcelleret, eller dog i alt Fald 25 Tdr. Hartkorn fri Hovedgaardstaxt ere blevne tilbage. – J denne Valgclasse giver enhver Eiendom, som hiemler Valgret, ogsaa Valgbarhed. – De øvrige Besiddere af Landeiendomme, udgjøre en særegen Valglasse, der udnævner i Siælland o. s. v. 20, i Nørre-Jylland 22 Deputerede giennem et lige Antal Valgdistricter, saaledes at hvert af disse udnævner een Deputeret. Den, som i denne Classe skal udøve Valgret, maa med Eiendomsret, hvortil dog den Arvefæsterettighed, som er forbunden med Ret til at sælge og pantsætte, i Overeensstemmelse med 2, bliver at henregne, i Valgdistrictet besidde 4 Tdr. Hartkorn Ager og Eng eller 8 Tdr. Hartkorn Skov og Mølleskyld, eller og Bygninger, som i Overeensstemmelse med Forordningen af 1ste October 1802 ere undergivne Arealskat til en Assurance-Værdie af 2000 Rbd. Sølv. Gaard fæstere have Valgrettighed naar de besidde i det mindste 5 Tdr. Hartkorn Ager og Eng eller 10 Tdr. Hartkorn Skov- og Mølleskyld. Hos den, der i denne Classe skal kunne vælges, udkræves, at han i et af de ovenmeldte Districter besidder en Eiendom af dobbelt saa stort Hartkorn eller dobbelt saa stort Assurance-Værdie, som den, derefter Eiendommens Beskaffenhed behøves til at hiemle Besidderen Valgret. - Mellem frit og ufrit Hartkorn bliver i denne Valgclasse ingen Forskiel at giøre. - Skiøndt i Almindelighed, Eiendomme, der ere beliggende i forskiellige Valg districter, ikke kunne lægges sammen, for at hiemle Besidderen Valgret eller Valgbarhed, saa skal dog i det Tilfælde, hvor de til een og samme Landeiendom hørende Bestanddele maatte ligge i forskiellige til hinanden stødende Valgdistricter, denne Eiendom efter sin fulde Størrelse komme i Betragtning i det Valgdistrict, hvori den Bygning ligger, hvorfra Eiendommen drives. - Naar en Eiendom, som efter sin Beskaffenhed giver Adgang til Valgret, besiddes af flere i Fælledsskab, kan Valgret udøves af den iblandt Medinteresserne, til hvem de Øvrige forene sig om at overlade Rettigheden, og som iøvrigt har de dertil fornødne Egenskaber. J Mangel af saadan Overeenskomst kan ingen Valgrettighed udøves for den i fælleds Besiddelse værende Eiendom. Jøvrigt bør den Adkomst, hvormed en fast Eiendom besiddes, være aldeles fuldstændig, naar Valgrettighed skal kunne paastaaes. Som Følge heraf er et tinglyst Skiøde eller Fæstebrev nødvendigt, for at Kiøberen eller Fæsteren skal kunne tilegne sig saadan Ret. Med Hensyn til de Kongen selv tilhørende Eiendomme vil Allerhøistsamme ikke udøve nogen Deeltagelse i Valgene.